hotchpotch/miracl-hf-unified huggingface dataset:
कुंद बल चोट
वह चोट जो कुंद बल के लगने से होती है कुंद बल चोट कहलाती है। जैसे कि नील पड़ना, खरोंच लगना इत्यादि कुंद बल चोट के उदहारण हैं।
कुंद बल चोट के प्रकार इस तरह से हैं:
इस प्रकार कि चोट में त्वचा कि बहारी परत खुरच जाती है। उदहारण के तौर पर ऐसे कि किसी दीवार कों घसीटने कि वजह से बहारी त्वचा का खिंच जाना या खरोंच लग जाना।
जब त्वचा या आन्तरिक अंगों में खून कि वाहिकाएं बहने लगती है तो त्वचा कि वह सतह नीली नज़र आने लगती है। ऐसा खून कि वाहिकाओं के बहने कि वजह से होता है जब किसी आन्तरिक अंग कों चोट लगती है तथा बहारी त्वचा में कोई खरोंच इत्यादि नहीं दिखाई देती। ऐसा कुंद बल चोट के कारण होता है।
नील का रंग समय के साथ बदलता रहता है। तथा समय के साथ यह खुद ही ठीक भी होने लगता है।
कुंद बल कि वजह से जब त्वचा कट या फट जाती है तो उसे लेसरेजन या पंगु बनना कहा जाता है। यह चोट देखने में ऐसी लगती है जैसे किसी नुकीले हथियार से बनाई गयी हो, पर असल में ऐसा नहीं होता।  पंगु बन्ने की दिशा से हमे आसानी से ये अनुमान लग सकता है कि बल किस दिशा में लगाया गया था।
चैन सिंह
चैन सिंह () (जन्म ५ अप्रैल १९८९) एक भारतीय निशानेबाज है। इन्होंने २०१४ के एशयाई खेलों में कांस्य पदक जीता था। इनके अलावा ये ६ स्वर्ण पदक भी जीत चुके है।
चैन सिंह एक निशानेबाज होने के अलावा २००७ से भारतीय सेना में भी सैनिक है।
अचंत शरत कमल
अचंत शरत कमल () (तमिल: அச்சந்த சரத் கமல்) (जन्म १२ जुलाई १९८२) एक भारतीय प्रोफेशनल टेबल टेनिस के खिलाड़ी है जो तमिलनाडु के रहने वाले है। २०१६ ग्रीष्मकालीन ओलम्पिक में उन्होंने भारत का प्रतिनिधित्व किया।
उन्होंने मेलबर्न में आयोजित हुए 2006 राष्ट्रमण्डल खेलों की पुरुष एकल व टीम स्पर्धा में स्वर्ण पदक जीता। नई दिल्ली के 2010 राष्ट्रमण्डल खेलों में उन्होंने पुरुष युगल स्पर्धा में शुभाजीत साहा के साथ स्वर्ण तथा एकल स्पर्धा में कांस्य पदक जीता। उन्होंने गोल्ड कोस्ट में आयोजित हुए 2018 राष्ट्रमण्डल खेलों की टीम स्पर्धा में एंथोनी अमलराज, हरमीत देसाई, साथियान गणानाशेखरन तथा सनिल शेट्टी के साथ स्वर्ण, पुरुष युगल स्पर्धा में साथियान गणाशेखरन के साथ रजत तथा पुरुष एकल स्पर्धा में कांस्य पदक जीता।
वेब ऐप्लीकेशन
जाल ऐप्लीकेशन या वेब ऐप्लीकेशन (web application) या वेब ऐप्प (web app) ऐसा ऐप्लीकेशन सॉफ़्टवेयर होता है जो किसी वेब ब्राउज़र में चल सके। इसका प्रयोग करने के लिये प्रयोगकर्ता को अपने कम्प्यूटर पर वेब ब्राउज़र के अलावा किसी विशेष सॉफ़्टवेयर को डालने की आवश्यकता नहीं होती। ई-मेल जैसे कई ऐप्लीकेशन, जिन्हें प्रयोग करने के लिये 1990 के दशक के मध्य तक प्रयोगकर्ताओं को पहले अपनी मशीनों पर ई-मेल ऐप्लीकेशन ख़रीदकर डालना ज़रूरी था, धीरे-धीरे वेब ऐप्पों में परिवर्तित हो गये, जिस से उन्हें प्रयोग करना अति-सरल हो गया। आम-तौर पर वेब ऐप्प अपना अधिकतर कार्य वेब ऐप्प निर्माणकर्ता के सर्वरों पर करती है जो कि प्रयोगकर्ताओं से छुपा हुआ होता है।
वेब ऐप्लीकेशन (Web Application) के कई अलग-अलग उपयोग हैं, और उन उपयोगों के साथ, कई संभावित लाभ हैं। वेब ऐप्स के कुछ सामान्य लाभों में शामिल हैं:
हैरी पॉटर और मौत के तोहफ़े – भाग २
हैरी पॉटर और मौत के तोहफ़े-भाग २ हैरी पॉटर शृंखला की आखिरी फ़िल्म है।
इंटरफ़ेस (अभिकलन)
अभिकलन (क्म्प्यूटिंग) में इंटरफ़ेस (interface) वह सीमा होती है जहाँ किसी अभिकलन प्रणाली के दो अंग आपसी सम्पर्क में हो। तालमेल के लिये यह आवश्यक होता है कि उन दोनों को एक-दूसरे द्वारा प्रस्तुत सूचना समझ आये, इसलिये कम्प्यूटर वास्तु डिज़ाइन में इंटरफ़ेसों को स्पष्ट और सही रखने पर बहुत ध्यान दिया जाता है। कुछ इंटरफ़ेस कम्प्यूटर और मानव के बीच में भी काम करते हैं जिस से मानव प्रयोक्ताओं (यूज़रों) द्वारा कम्प्यूटर से काम लिया जा सके। यह यूज़र इंटरफ़ेस कहलाते हैं और इनमें वेब ब्राउज़र शामिल है।
रतनपुरा
रतनपुरा (Ratanpura) भारत के उत्तर प्रदेश राज्य के मऊ ज़िले में स्थित एक नगर है।
रतनपुरा मऊ शहर से लगभग 25 किलोमीटर पूर्व में स्थित है। यह रतनपुरा विकासखण्ड का मुख्यालय भी है।
भारत की जनगणना २०११ के अनुसार रतनपुरा की कुल जनसंख्या 4,405 थी जिसमें 2,263 पुरुष और 2,142 स्त्रियां शामिल थीं। रतनपुरा में औसत साक्षरता दर 83.00 % थी जो राज्य के औसत 67.68 % से अधिक थी; इसमें 89.71% पुरुष साक्षरता और 76.04 % महिला साक्षरता दर थी। यहाँ की कुल जनसंख्या का 14.14% छह वर्ष से कम आयु वर्ग में आता था।
आम बोली जाने वाली भाषा भोजपुरी है और आधिकारिक कार्यों के लिये हिन्दी।
रतनपुरा में सेंट्रल बैंक की एक शाखा कार्यरत है।
ट्यूबलाइट
ट्यूबलाइट कबीर खान द्वारा निर्देशित एक भारतीय ड्रामा फिल्म है, जिसके निर्माता कबीर खान और सलमान खान हैं। सलमान खान तथा अभिनीत इस फिल्म की कहानी 1962 के के समय की है। सलमान खान ने एक भारतीय व्यक्ति की भूमिका निभाई है, जिसे चीन की एक लड़की से प्यार हो जाता है।लक्ष्मण सिंह बिष्ट (सलमान खान) एक भोला और अच्छा इंसान, परंतु मानसिक तौर से अयोग्य, 1962 चीन-भारतीय युद्ध के दौरान कुमाऊं रेजिमेंट में कार्यरत भाई भरत (सोहेल खान) की तलाश करने के लिए निकल पड़ता है।
निर्देशक को कन्नड़ फिल्म "टूबलाइट" के निर्माताओं से एक ना आपत्ति प्रमाण पत्र प्राप्त हुआ। जुलाई 2016 में लद्दाख में फिल्माने का पहला कार्यक्रम शुरू हुआ। चीनी अभिनेत्री झू झू को अग्रणी भूमिका के लिए अंतिम रूप दिया गया था। उन्होंने 8 अगस्त 2016 को शूटिंग शुरू की। पहला कार्यक्रम एक महीने तक चले और अगस्त 2016 के मध्य में पूरा हुआ।
फिल्म के संगीत की रचना प्रीतम ने की है।
सौम्यजीत घोष
सौम्यजीत घोष () एक भारतीय सिलीगुड़ी ,पश्चिम बंगाल के टेबल टेनिस की खिलाड़ी है। ये सबसे छोटे खिलाड़ी थे जिन्होंने 2012 ग्रीष्मकालीन ओलम्पिक खेलों में क़्वालीफाई किया था जो कि लन्दन में आयोजित किया गया था।
घोष का परिवार एक मध्यम श्रेणी का है जो पश्चिम बंगाल के सिलीगुड़ी में रहते हैं।इनके पिता हरी शंकर घोष जो कि स्थानीय महानगर पालिका में कार्यरत है और माता गृहणी है।
मौमा दास
मौमा दास () (जन्म २४ फ़रवरी १९८४) एक भारतीय महिला टेबल टेनिस के पश्चिम बंगाल ,भारत के खिलाड़ी है। इनका जन्म तथा लालन पालन कोलकाता में हुआ था। २०१३ में इनको अर्जुन पुरस्कार से नवाजा गया। इन्होंने २००४ के ओलम्पिक खेलों में भी हिस्सा लिया था। इन्होंने दूसरी बार ओलम्पिक खेलों में २०१६ के ग्रीष्मकालीन ओलम्पिक खेलों में भाग लिया।
मनिका बत्रा
मनिका बत्रा ()(जन्म १५ जून १९९५) एक भारतीय टेबल टेनिस के खिलाड़ी है। अप्रैल २०१८ के अनुसार वह भारत की सर्वोच्च वरीयता प्राप्त महिला टेबल टेनिस खिलाड़ी हैं तथा विश्व में ५८वीं वरीयता प्राप्त हैं।  इन्होंने २०१६ ग्रीष्मकालीन ओलम्पिक में भारत का प्रतिनिधित्व किया।
मनिका बत्रा का जन्म १५ जून १९९५ को हुआ था। वह अपने तीन भाई बहनों में सबसे छोटी हैं। इनका परिवार नारायणा विहार दिल्ली के रहवासी है। इन्होंने मात्र चार वर्ष की उम्र में ही टेबल टेनिस खेलनी शुरू कर दी थी। इनकी बड़ी बहन आँचल तथा बड़े भाई साहिल दोनों ही टेबल टेनिस खिलाड़ी हैं। राज्य स्तर अंडर-८ प्रतियोगिता जीतने के पश्चात् बत्रा ने सन्दीप गुप्ता से प्रशिक्षण लेने का निर्णय लिया, जिन्होंने उन्हें हंसराज मॉडल स्कूल में प्रवेश लेने को कहा जहाँ उनकी शिक्षा पूर्ण हुई।
बत्रा को किशोरावस्था में बहुत से मॉडलिंग के प्रस्ताव मिले जिसे उन्होंने ठुकरा दिया। जब वह १६ वर्ष की थी तब उन्होंने स्वीडन में पीटर कार्लसन अकादमी में प्रशिक्षण की छात्रवृति को ठुकरा दिया। उन्होंने जीसस एण्ड मैरी कॉलेज में एक साल पढ़ी और फिर टेबल टेनिस पर ध्यान देने हेतु छोड़ दिया।
2011 में मनिका बत्रा ने चिली ओपन में अंडर-२१ श्रेणी का रजत पदक अपने नाम किया। उन्होंने 2014 राष्ट्रमण्डल खेलों तथा 2014 एशियाई खेलों में भारत का प्रतिनिधित्व किया जहाँ क्रमशः वह क्वार्टरफाइनल तथा तीसरे दौर तक पहुँच सकी। उन्होंने २०१५ राष्ट्रमण्डल टेबल टेनिस चैम्पियनशिप में तीन पदक जीतें, जिसमे महिला टीम स्पर्धा अंकिता दास व मौमा दास के साथ रजत, अंकिता दास के साथ महिला युगल स्पर्धा में रजत तथा महिला एकल स्पर्धा में कांस्य जीता।
उन्होंने 2016 दक्षिण एशियाई खेलों की महिला युगल स्पर्धा में पूजा सहस्रबुद्धे के, मिश्रित युगल स्पर्धा में एंथोनी अमलराज के साथ तथा महिला टीम स्पर्धा में मौमा दास व शामिनी कुमारेसन के साथ तीन स्वर्ण पदक अपने नाम किये। इन्हीं खेलों में उन्हें मौमा दास के हाथों हारकर महिला एकल स्पर्धा के रजत पदक से संतोष करना पड़ा। उन्होंने 2016 ग्रीष्मकालीन ओलम्पिक में भी क्वालीफाई किया परन्तु वह पोलैंड की कतार्ज्याना ग्रिय्ज्बोव्सका के हाथों हारकर पहले दौर में बाहर हो गयी।
बत्रा के नेतृत्व में भारतीय महिला टीम ने ऑस्ट्रेलिया के गोल्ड कोस्ट में आयोजित हुए 2018 राष्ट्रमण्डल खेलों की टेबल टेनिस स्पर्धा में सिंगापुर को हराकर महिला टीम स्पर्धा का स्वर्ण पदक जीता। इससे पहले राष्ट्रमण्डल खेलों में टेबल टेनिस स्पर्धा को जोड़े जाने के बाद सिंगापुर महिला टीम की कभी भी इस स्पर्धा में हार नहीं हुई थी। बत्रा ने इस स्पर्धा में विश्व नंबर ४ फेंग तियानवेई के साथ झोऊ यिहान को हराया जिसके कारण महिला टीम ने सिंगापुर को ३-१ से फाइनल में हराया।
मनिका बत्रा इन्हीं राष्ट्रमण्डल खेलों में सिंगापुर की यू मेंगयु को हराकर पहली बार भारत के लिये टेबल टेनिस की महिला एकल स्पर्धा का भारत को स्वर्ण पदक दिलवाया। इसके साथ उन्होंने मौमा दास के साथ मिलकर महिला युगल का रजत पदक जीता। फाइनल में वह पूर्व चैम्पियन फेंग तियानवेई व यू मेंगयु की जोड़ी से हार गयीं। इसके अलावा उन्होंने साथियान गणानाशेखरन के साथ मिश्रित युगल स्पर्धा का कांस्य पदक जीता। मनिका ने राष्ट्रमंडल खेलों में महिला टीम और महिला एकल में स्वर्ण सहित कुल चार पदक जीते।
शिशु वध
नवजात शिशु की हत्या करना, या १२ माह से कम उम्र के शिशु की हत्या करना, या अवैध रूप से और जानबूझकर उनके जीवन को नष्ट करना भी शिशु वध कहलाता है।
शिशु वध में कन्या भ्रूण हत्या सबसे आम बात और यह इसलिए क्योंकि कुछ लोगों की मानसिकता है की लड़कियाँ लडकों से कमजोर होतीं है और अपने माता-पिता पर बोझ होतीं हैं।
अन्य कारण:-
स्वाभाविक:- दुर्घटना वश:- अपराधिक:-
नवजात शिशु की हत्या करना उसके जनम के २४ घंटो के पश्चात अक्सर उन्चाहे जनम की प्रतिक्रिया दर्शाता है! इसको रोकने के अनेत कारण है जैसे अनचाहे गर्भ को रोकना जिसके लिए यौन शिक्षा देना अत्यंत महतवपूर्ण है! शिशु हत्या के बदले अगर लोग गर्भ निरोधको का उपयोग करे जो की सर्कार द्वारा बनाए गए कानून में भी है! बहुत से देशो में शिशु हत्या अवैध है जैसे पाकिस्तान! ऐसे कानून बनाने से हम शिशु वध होने से रोक सकते है!
न्यायालिय्क पर्योजन के लिए निम्न प्रश्नों के उत्तर देना आवश्यक होता है:- शिशु हत्या एक कानूनन अपराध है जिसे करते हुए पकडे जाने पर माता-पिता या अन्य पारिवारिक सदस्यों को सख्त से सख्त सजा हो सकती है!
प्रोदुनोवा
प्रोदुनोवा () कलात्मक जिम्नास्टिक्स वॉल्ट का एक रूप है जिसमें वॉल्टिंग हॉर्स पर एक फ्रंट हैंडस्प्रिंग के साथ दो समरसॉल्ट किया जाता है। इस वॉल्ट का कठिनाई सूचकांक 7 है जो कि महिला कलात्मक जिम्नास्टिक्स में किया जाने वाला सर्वाधिक कठिन वॉल्ट है। इसका नामकरण रूस की खिलाड़ी येलेना प्रोदुनोवा के ऊपर किया गया है जिन्होंने 1999 में इसको सबसे पहले सफलतापूर्वक पूरा किया था। अभी तक केवल पाँच जिम्नास्ट ही प्रोदुनोवा को सफलतापूर्वक पूरा कर पाई हैं। इनमें क्रमश: रूस, डोमिनिक, मिश्र, उज़्बेकिस्तान और भारत की एक-एक जिम्नास्ट शामिल हैं। इनकी सूची निम्नवत है:
पहला विवाद मिश्र की फादवा महमूद के पहले प्रतिस्पर्धी प्रोदुनोवा प्रयास के बाद उत्पन्न हुआ जब उन्होंने लगभग गरदन के बल लैंड किया। जब तक जिम्नास्ट अपने पैरों के बल पहले लैंड करते हैं उन्हें वॉल्ट के अंक मिल जाते हैं, हालांकि प्रोदुनोवा के कठिनाई स्तर को ध्यान में रखते हुए खराब क्रियान्वयन पर भी अच्छे अंक मिलना आसान होता है। खतरे के उच्च स्तर को देखते हुए अकसर प्रोदुनोवा को प्रतिबंधित करने की माँग भी उठती रही है।
अपराध स्थान
अपराध स्थान वह स्थान है जहा कोई अपराध हुए हो। अपराध स्थान जहा सबूत प्राप्त होते है, जो अपराध और अपराधी को जोडता है। अपराध स्थान पर जांच पड़ताल अपराध दृश्य अन्वेषणकर्ता करता है। सबसे पहले अपराध स्थान को प्रतिबंधित किया जाता है की कोई भी सबूत नस्ट न हो या उस सबूत को हटा न दे।  पहले अपराध दृश्य अन्वेषणकर्ता एक पुलिस वाला होता है। पूरे अपराध स्थान का फोटो लिया जाता है। अपराधिक स्थान पर अन्वेषणकर्ता या कोई और व्यक्ति सबूत को अपनी स्थान से नही हटा सकता जब तक उसकी तस्वीर ना ली गई हो। अनधिकृत व्यक्ति को अपराधिक स्थान पर आने नही दिया जाता है।  अपराध स्थान पर मिले हुए सबूतों को ध्यान से उठाया जाता है फिर उससे उतनी ही ध्यान से पैक किया जाता है कोई सबूत खराब ना हो जाये।  अपराध दृश्य अन्वेषणकर्ता को खास ध्यान रखना पड़ता है की कोई अनजान व्यक्ति अपराध स्थान पर ना आये या किसी भी वस्तु या सबूत को हाथ ना लगाएं।
अपराध किसी भी समय और कही भी हो सकता है। अपराध सिर्फ घर की चार दिवारी मे ही नही बल्की खुले आशमान के निचे भी हो सकता है। अपराध के दृश्य के तीन प्रकार है-
आउटडोर अपराध स्थल अपराध जो चार दिवारी के बहार हुआ हो जेसे की मेदान मे या जंगल मे। आउटडोर अपराध स्थल की छान बीन करना बहुत मुश्किल होता है। क्योंकी सबूत कराब होने के मोके जादा होते है। बारिश, धुल और गर्मी के करण सबूत करब हो जाते है।
इंडोर अपराध स्थल  अपरध जो चार दिवारी के अन्दर हुआ हो जसे की घर मे या फैक्ट्री मे। इंडोर अपराध स्थल मे छान बीन करना जादा मुश्किल नही होता है। क्योंकी वहा सबूत कराब या नष्ट होने के मोके जादा नही होते है।
वाहन अपराध स्थल वाहन अपराध स्थल वह है जिस मे वाहन की चोरी हुए हो। यह अपराध स्थल मे छान बीन करना मुश्किल होता है। कहा से कब चोरी हुआ और कहा जाके मिला है यह सब पता लगाना मुश्किल हो जाता है।
शुरु से ले कर मामला या केस ख़तम होने तक, उस पूरे मामले की प्रलेखन बनाई जाती है।  हिरासत में लेने की कड़ी मे यह होता है-
प्रार्थना थोम्बरे
प्रार्थना थोम्बरे' () (जन्म १८ जून १९९४) एक भारतीय टेनिस खिलाड़ी है। २०१६ ग्रीष्मकालीन ओलम्पिक में उन्होंने भारत का प्रतिनिधित्व किया।
परवीण राणा
परवीण राणा () (जन्म १२ नवम्बर १९९२) एक भारतीय पुरुष फ्रीस्टाईल रेसलर है। इन्होंने २००८ में यूथ कॉमनवेल्थ खेलों में स्वर्ण पदक जीता था। इन्होंने २०११ में जूनियर रेसलिंग वर्ल्ड चैम्पियनशिप में कांस्य पदक जीता था।
बेंज़ोडाइज़ेपाइन
बेंज़ोडाइज़ेपाइन को कभी कभी बेन्ज़ोस भी कहते हैं, जो एक सैकोऐकटिव ड्रग्स भी कहा जाता है।
हरदीप सिंह (पहलवान)
हरदीप सिंह () (जन्म २० दिसम्बर १९९०) एक भारतीय पुरुष पहलवान है। ये २०१३ के राष्ट्रमण्डल कुश्ती चैम्पियनशिप में विजेता भी रह चुके है। ब्राजील के रियो डि जेनेरियो में आयोजित 2016 ग्रीष्मकालीन ओलम्पिक में इन्होंने क़्वालीफाई किया।
बिजासन माता मन्दिर
बिजासन माता मन्दिर मध्यप्रदेश के इंदौर जिले में स्थित देवी दुर्गा का मन्दिर है। यह एक पहाड़ी पर स्थित है और इन्दौर के देवी अहिल्याबाई होल्कर अंतर्राष्ट्रीय विमानक्षेत्र के समीप स्थित है।
वॉल्ट (जिम्नास्टिक्स)
वॉल्ट () एक खेल उपकरण को कहते हैं जिस पर कलात्मक जिम्नास्टिक्स का करतब किया जाता है। इस जिम्नास्टिक करतब को भी वॉल्ट प्रदर्शन कहा जाता है।
शवसिक्थ
शवसिक्थ () को शव, कब्र या मुर्दाघर मोम भी कहा जाता है। यह एक मोम के जैसा कार्बनिक पदार्थ होता है, जो कि उतकों में वसा की अवायवीय जीवाणु हाइड्रोलिसिस हो जाने के कारण बनता है, जैसे कि, लाशों के शरीर में वसा के रूप में बन जाना।
शवसिक्थ, सबसे पहले सर थोमूस ब्रोवने (Sir Thomas Browne) ने वर्णित किया था।  शवसिक्थ की रसायनिक प्रक्रिया १७वीं शताब्दी में समझी गयी थी।
यहाँ तक भी मन जाता है कि १८२५ में ओगसटस ग्रानविल्ले (Augustus Granville) ने शवसिक्थ से मोमबत्ती बनाई थी और उसे अपने भाषण के दौरान जलाया भी था।
शवसिक्थ बिखरा हुआ, मोमी, पानी में अघुलनशील पदार्थ होता है। यह ज्यादातर संतृप्त फैटी एसिड से मिलकर बना होता है। इसका रंग निर्भर करता है कि यह कोंसे रंग के वसा से बना है, भूरे रंग के या सफेद रंग के।
कई बार शवसिक्थ से शरीर के आकार और चेहरे की विशेषताओं और चोट जो कि शरीर में लगी होंगी का आकलन किया जा सकता है।
वसा, शवसिक्थ में ऐसे वातावरण में बदलता है जहां नामी कि मात्र ज्यादा होती है और ऑक्सीजन नहीं होती। जैसे कि गीला मैदान, एक झील के तल पर कीचड़, एक सीलबंद डिबिया इत्यादि।
शवसिक्थ मृत्यु के एक महीने बाद बनना शुरू हो जाता है। और हवा कि अनुपस्थिति में तो यह सदियों तक दृढ रह सकता है।
औरत, शिशु तथा ऐसे व्यक्ति जिनका वजन ज्यादा होता है उनके शरीर की शवसिक्थ बनने की ज्यादा प्रवृति होती है क्युकी उनमे वसा कि मात्र ज्यादा होती है।
न्यायिक विज्ञान में शवसिक्थ से पोस्टमार्टम के अंतराल का एक हद तक ही अनुमान लगाया जा सकता है। क्योंकि प्रक्रिया की गति तापमान पर निर्भर है।
साक्षी मलिक
साक्षी मलिक () (जन्म: ०३ सितम्बर १९९२) भारतीय महिला पहलवान हैं। इन्होंने ब्राजील के रियो डि जेनेरियो में हुए 2016 ग्रीष्मकालीन ओलम्पिक में कांस्य पदक जीता है। भारत के लिए ओलंपिक पदक जीतने वाली वे पहली महिला पहलवान हैं। इससे पहले इन्होंने ग्लासगो में आयोजित २०१४ के राष्ट्रमण्डल खेलों में भारत का प्रतिनिधित्व करते हुए रजत पदक जीता था। २०१४ के विश्व कुश्ती प्रतियोगिता में भी इन्होंने भारत का प्रतिनिधित्व किया। वो एक जाट समुदाय से है।
साक्षी के पिता श्री सुखबीर मलिक डीटीसी में बस कंडक्टर हैं तथा उनकी माता श्रीमती सुदेश मलिक एक आँगनवाड़ी कार्यकर्ता हैं।
२०१६ ओलम्पिक में साक्षी ने रेपचेज़ प्रणाली के तहत काँस्य पदक हासिल किया। इस मुकाबले में वे एक समय में ५-० से पीछे चल रहीं थी किंतु शानदार वापसी करते हुए अंत में ७-५ से मुकाबला अपने नाम कर लिया। आखरी कुछ सेकंड में जो दो विजयी अंक उन्होंने जीते उसे प्रतिद्वंद्वी पक्ष द्वारा चैलेंज किया गया, लेकिन निर्णायकों ने अपना फैसला बरकरार रखा और असफल चैलेंज का एक और अंक साक्षी के खाते में जुड़ा जिसे अंतिम स्कोर ८-५ हो गया। २०१६ के ओलंपिक में भारत का यह पहला पदक था।
पदक जीतने के बाद उन्हें कई इनाम देने की घोषणा हुई। साथ में भारत सरकार ने २०१६ में साक्षी को राजीव गांधी खेल रत्न पुरस्कार से नवाजा।
रविन्द्र खत्री
रविन्द्र खत्री () (जन्म १५ मई १९९२) एक भारतीय ग्रीसो रोमन पहलवान है जो ८५ किलोग्राम श्रेणी के अंतर्गत खेलते हैं।
रविन्द्र खत्री का जन्म १५ मई १९९२ को हरियाणा के झज्जर ज़िले के बॉडिया गाँव में हुआ था। इनके पिता एक किसान है।
ज्योति लक्ष्मी
ज्योति लक्ष्मी (2 नवंबर 1948 – 8 अगस्त 2016) एक दक्षिण भारतीय अभिनेत्री और नृत्यांगना थी। उन्होने वर्ष 1963 में 10 वर्ष की आयु में तमिल फिल्म ‘पेरिया इदथु पेन्न’ के साथ अपने अभिनय कैरियर की शुरुआत की थी। उन्होंने अधिकांशतः आइटम सांग और नकारात्मक भूमिकाएं कीं।उन्होने तमिल, तेलगू, कन्नड़ और मलयालम भाषाओं की फिल्मों में अभिनय किया। उन्होने 300 से अधिक दक्षिण भारतीय फिल्मों में अभिनय किया था। उन्हें आखिरी बार तमिल वयस्क कॉमेडी ‘तृषा इल्लाना नयनतारा’ में देखा गया था। उनकी बेटी ज्योति मीना भी एक अभिनेत्री सह नर्तकी थी।
8 अगस्त, 2016 को ब्लड कैंसर के कारण चेन्नई में उनकी मृत्यु हो गयी।
शिव चौरसिया
शिव प्रसाद चौरसिया () (जन्म १५ मई १९७८) जो चिप्पुत्तसिया नाम से भी जाने जाते हैं। एक भारतीय प्रोफेशनल गॉल्फ़र है।
हरवंशलाल शर्मा
हरवंशलाल शर्मा हिन्दी साहित्यकार थे।
न्यायिक सरोविज्ञान
न्यायालयिक सरोविज्ञान (न्यायालयिक सरोवरविज्ञान / फॉरेंसिक लिम्नोलॉजी) फॉरेंसिक बॉटनी का उप-क्षेत्र है जिसमें हम किसी भी अपराध स्थल पर, सैंपल में और अपराध के शिकार व्यक्ति के शरीर मे भी, डायटोम की जांच करते हैं। डायटोम पानी में पाए जाते हैं और जगह को देख के ही भिन्न-भिन्न प्रकार के डायटोम की कॉलोनी मिलती है जिससे हम अपराध स्थल का आसानी से पता लगा सकते हैं। डायटोम विविध प्रकार के सूक्षम शैवाल हैं जो की सिलिका सेल की दीवार से बने होते हैं। डायटोम की बहुत सी विशेषताए होती हैं जैसे कि रंग, आकार आदि। डायटोम की लगभग ८००० जातियाँ हैं।
हर डायटोम की जाति की पहचान उनमें पाए जाने वाले विविध प्रकार के सिलिका से की जाती है, जो कि वातावरण के हिसाब से बदलती रहती है। जब यह सूक्ष्म शैवाल मरते हैं तो इनका फ्रुस्तुले (सिलिका सेल वाल) पानी तलछट बना देता है। इस फ्रुस्तुले की मदद के कारण हमे डायटोम की प्रजाति का पता लगता है जिससे अपराध स्थल का भी पता चल जाता है।
किसी भी व्यक्ति की मृत्यु पानी में डूबने से हुई है या नहीं, इसका पता डायटोम के परीक्षण से चलता है। डायटोम पर जो सिलिका की परत होती है वह अम्ल से अप्रभावित होती है और हर प्रकार के पानी में आसानी से मिल जाती है। जब कोई जीवित व्यक्ति पानी में डूबता है तो साँस लेने के साथ पानी फेफड़ो में चला जाता है और उसके साथ-साथ पानी में पाए जाने वाले डायटोम भी उस व्यक्ति के फेफड़ों में चले जाते हैं। रक्त के प्रवाह के साथ यह डायटोम शरीर के विभिन्न अंगो में पहुँच जाते हैं। अगर किसी भी व्यक्ति के शरीर के विभिन्न अंगों में डायटोम पाए जाते हैं तो हम कह सकते हैं कि पानी में डूबने से पहले व्यक्ति जीवित था। जबकि मृत्यु के बाद अगर किसी भी व्यक्ति को पानी में फेंका जाता है तब डायटोम की उपस्थिति केवल जाँघ और पैरों की हड्डियों में सबसे अधिक होती है। डायटोम के इन परीक्षणों की मदद से हम यह पता लगा सकते हैं कि व्यक्ति की मृत्यु पानी में डूबने से हुई है या फिर मृत शरीर को पानी में डुबोया गया था। डायटोम के परीक्षण से मृत्यु के समय का भी पता लगाया जा सकता है। जैसे अगर डायटोम परीक्षण के बाद डायटोम की कॉलोनी की जातियाँ २० से कम हैं तो कह सकते हैं कि मृत्यु को कम से कम ७-१२ दिन हुए हैं। अगर डायटोम की जातियाँ ५० से ज्यादा हैं तो उस स्थिति में व्यक्ति की मृत्यु को लगभग १ सप्ताह हो गया माना जाता है।
पंजाबराव देशमुख
पंजाबराव शामराव देशमुख (1898 – 1965) भारत के सामाजिक कार्यकर्ता एवं किसानों के नेता थे। १९५२ की पहली मंत्रिमण्डल में वे कृषि मंत्री थे।
समुत्खण्डन न्यूट्रॉन स्रोत
समुत्खण्डन न्यूट्रॉन स्रोत (Spallation Neutron Source (SNS)), संयुक्त राज्य अमेरिका का एक वैज्ञानिक प्रतिष्ठान है जहाँ समुत्खण्डन के लिए न्यूट्रॉन उत्पन्न किए जाते हैं। यह न्यूट्रॉनों का ऐसा स्रोत है जो त्वरक पर आधारित होता है। इसकी सहायता से सर्वाधिक तीव्र स्पन्दित न्यूट्रान (pulsed neutron source) स्रोत प्राप्त किया जाता है जिसकी सहायता से वैज्ञानिक अनुसंधान एवं औद्योगिक विकास के कार्य किये जाते हैं।
भारत में भी एक एस एन एस का निर्माण प्रस्तावित है। इसका नाम भारतीय समुत्खण्डन न्यूट्रॉन स्रोत (Indian Spallation Neutron Source(ISNS)) होगा।
अनिर्वण लाहिड़ी
अनिर्बान लहिरी () ("Anirbāṇ Lāhiṛī"; जन्म २९ जून १९८७) एक भारतीय प्रोफेशनल गॉल्फर है। ये यूरोपीयन ,एशियन तथा पीजीए टूअर में खेलते हैं। इन्होंने 2016 ग्रीष्मकालीन ओलम्पिक खेलों में क़्वालीफाई किया।
लहिरी ने गॉल्फ़ खेल अपने पिता डॉ॰ तुषार लहिरी से मात्र आठ वर्ष की उम्र में ही सीखा था।"
अदिति अशोक
अदिति अशोक () (जन्म २९ मार्च १९९८) एक भारतीय प्रोफेशनल गोल्फ़र है। उन्होंने 2020 ग्रीष्मकालीन ओलम्पिक खेलों में भारत का प्रतिनिधित्व किया। इस स्पर्धा में भाग लेने वाले खिलाड़ियों में वे सबसे कम उम्र की खिलाड़ी थी।
२०१६ में अदिति की शुरुआत बहुत प्रभावशाली रही। प्रारंभिक दो चरणों में वे शीर्ष १० में बनी रहीं। दूसरे चरण में तो एक बार वे शीर्ष पर भी रहीं। किंतु तीसरे और चौथे चरण में उनका प्रदर्शन अच्छा नहीं रहा और वे कुल २९१ के स्कोर के साथ ४१वाँ स्थान ही हासिल कर पाईं।
सजन प्रकाश
सजन प्रकाश () (जन्म १४ सितम्बर १९९३) एक भारतीय तैराक है। इन्होंने २०१५ के राष्ट्रीय खेलों में फ्रीस्टाईल ,बटरफ्लाई तथा रेले इवेंट में हिस्सा लिया था। इन्होंने ०८ फ़रवरी २०१५ को एक इतिहास बनाया जब इन्होंने राष्ट्रीय खेलों में ०६ स्वर्ण तथा ०३ रजत पदक जीते थे।
सजन प्रकाश का जन्म केरल राज्य के इडुक्की ज़िले में १४ सितम्बर १९९३ में हुआ था। इनकी माता भी एक पूर्व भारतीय एथलीट है। इन्होंने तैराकी नेयवेली तमिलनाडु से सीखा था।
राजकाहिनी
राजकाहिनी (बंगाली: রাজকাহিনী मतलब "राजकहानी", "राजाओं की कहानी") सृजीत मुखर्जी द्वारा निर्देशित एक बंगाली चलचित्र है। इस चलचित्र में बंगाल का विभाजन के समय का निदर्शन करता है। इस चलचित्र में ग्यारह प्रमुख महिला पात्र है और चलचित्र की कहानी एक कोठा के बारे में है जो नयी भारत-पाकिस्तान सीमा पर स्थित था, और कैसे नये भारतीय और पाकिस्तानी अधिकारियों ने कोठे और इसकी ग्यारह महिलाओं को नष्ट किये।
दुर्गेशनन्दिनी
दुर्गेशनन्दिनी (शाब्दिक अर्थ : "दुर्ग के स्वामी की बेटी") बंकिमचन्द्र चट्टोपाध्याय द्वारा रचित प्रथम बांग्ला उपन्यास था। सन १८६५ के मार्च मास में यह उपन्यास प्रकाशित हुआ। दुर्गेशनन्दिनी बंकिमचन्द्र की चौबीस से लेकर २६ वर्ष के आयु में लिखित उपन्यास है। इस उपन्यास के प्रकाशित होने के बाद बांग्ला कथासाहित्य की धारा एक नये युग में प्रवेश कर गयी। १६वीं शताब्दी के उड़ीसा को केन्द्र में रखकर मुगलों और पठानों के आपसी संघर्ष की पृष्टभूमि में यह उपन्यास रचित है। फिर भी इसे सम्पूर्ण रूप से एक ऐतिहासिक उपन्यास नहीं माना जाता।
आमिर ख़ान (मुक्केबाज़)
आमिर इक़बाल ख़ान (जन्म: 8 दिसंबर 1986) पाकिस्तानी मूल के ब्रितानवी पेशेवर मुक्केबाज़ हैं। वह दो बार विश्व चैंपियन और मौजूदा डब्ल्यू०बी०ए सुपर वेलटर वेट चैंपियन हैं।
ख़ान बोल्टन, ब्रितानिया में पैदा हुए। वह ब्रितानवी-पाकिस्तानी परिवार से संबंध रखते हैं। उनके परिवार का संबंध कहूटा, रावलपिंडी, पाकिस्तान से है। वह जोइया राजपूत उपजाति के हैं। अंग्रेज़ी के अलावा ख़ान पंजाबी और उर्दू ज़बान भी बोलते हैं। उन्होंने अपनी प्रारंभिक शिक्षा बोल्टन के स्कूल से प्राप्त की।
डिजिटल फोरेंसिक
डिजिटल फोरेंसिक एक न्यायालयिक विज्ञान की ही शाखा है। जिस मे डिजिटल यंत्र से जानकारी निकाली जाती है जेसे की मोबाइल फ़ोन से या किसी कंप्यूटर से जो अपराध से जुड़ा होता है।  डिजिटल फॉरेंसिक पर्याय है कंप्यूटर फॉरेंसिक का। सबसे पहेला डिजिटल अपराध सन १९७८ फ्लोरिडा मे हुआ था। कंप्यूटर से जरोरी जानकारी मिटाने के अपराध मे।  एसे अपराध बढते रहे जिमे आते प्रतिलिप्याधिकार (copyright), साइबर अपराध और कामोद्दीपक चित्र (pornography). डिजिटल फोरेंसिक जांच का मुख्य फोकस एक आपराधिक गतिविधि का उद्देश्य सबूत ठीक करने के लिए है। जेसे की -
एक जांच के तकनीकी पहलू कई उप शाखाओं में बांटा गया है।  जेसे की कंप्यूटर फॉरेंसिक, नेटवर्क फोरेंसिक, फोरेंसिक डेटा विश्लेषण और मोबाइल यंत्र फोरेंसिक। फोरेंसिक प्रक्रिया मे जब्ती , फोरेंसिक इमेजिंग (अधिग्रहण) और डिजिटल मीडिया का विश्लेषण और एकत्र साक्ष्य में एक रिपोर्ट का उत्पादन शामिल हैं।
कंप्यूटर फॉरेंसिक
कंप्यूटर फॉरेंसिक मे जो कंप्यूटर मे जानकारी जमा है उसका विश्लेषण करना या कंप्यूटर से जुड़ा कोई भी ही अपराध हुआ हो। कंप्यूटर की चोरी होना या उसमे जानकारी की चोरी होना कंप्यूटर फॉरेंसिक मै आता है।
नेटवर्क फॉरेंसिक
नेटवर्क फॉरेंसिक या साइबर फॉरेंसिक जो अपराध नेटवर्क या इन्टरनेट से किया हो। इतना ही नही नेटवर्क से ओरो पर निगरानी भी रखी जा सकती है।
फॉरेंसिक डेटा विश्लेषण
यह खोजने के लिए और धोखाधड़ी वित्तीय अपराध से उत्पन्न गतिविधियों के पैटर्न का विश्लेषण करने के उद्देश्य से संरचित डेटा की परख होती है।
मोबाइल यंत्र फॉरेंसिक
किसी भी अपराधिक स्थान पर पाया मोबाइल से जानकारी प्राप्त हो सकती है की वह किसका मोबाइल है और उसमी क्या जानकारी जमा है। मोबाइल से यह भी पता लगया जा सकता है की मोबाइल से किए हुए संपर्क कहा किए थे और कब किस समय किये थे।
रामगढ़ छावनी
रामगढ़ छावनी (Ramgarh Cantonment) भारत के झारखण्ड राज्य के रामगढ़ ज़िले में स्थित एक छावनी नगर है। यह 12 सितम्बर 2007 को गठित रामगढ़ ज़िले का मुख्यालय भी है और दामोदर नदी के किनारे बसा हुआ है।
संदूषण
जल में ऐसे अवांछित पदार्थ का मिल जाना जो कि सामान्यत: जल में विद्यमान नहीं रहते हैं, जैसे सूक्ष्म जीव, रसायन, अपशिष्ट या वाहित मल आदि, जो जल को इसके अभीष्ट उपयोग के अयोग्य बना देते है।  संदूषण एक अवांछित घटक, दूषित पदार्थों को या सामग्री में अशुद्धता, भौतिक शरीर, प्राकृतिक वातावरण, कार्यस्थल, आदि की उपस्थिति है।
विज्ञान के शेत्र में संदूषण की एक विशिष्ट पहचान है:-
कंट्रोल सैंपल
एक ज्ञात स्रोत जो कि शायद अपराध के घठित होने के दौरान पवित्र हो, उस सामग्री को कंट्रोल सैंपल कहा जाता है। इसकी मात्र बहुत कम होती है, क्यूंकि यह crime scene से प्राप्त किया जाता है इसलिए बहुत ही अहम् होता है। कंट्रोल सैंपल को सँभालने में कोई भी कोताही नहीं बरती जाती। कंट्रोल सैंपल एक अहम् सबूत के रूप में भी उपलब्द होता है।
आदाब
आदाब, आदाब अर्ज़ है (آداب، آداب عرض ہے) नमस्कार कहन का एक तरीक़ा होता है। यह उर्दु भाषा में एक इस्लामिक अभिवादन है जो आम तौर पर दक्षिण एशिया के मुसलमानों के द्वारा प्रयुक्त है। शब्द "आदाब" की उत्पत्ति अरबी भाषा से है और इसका अर्थ आदर, सम्मान या विनम्रता हो सकता है।
आजकल की लोकप्रिय संस्कृति में आदाब अक्सर मुसलमान नवाबों की सभ्य-संस्कृति से संबंधित है।
जिन्नाह (फ़िल्म)
जिन्नाह पाकिस्तान के बानी मोहम्मद अली जिन्नाह के जीवन पर आधारित एक फ़िल्म है। यह फ़िल्म जमील देहलवी द्वारा निर्देशित की थीं जबकि लेखन अकबर सलाहुद्दीन अहमद और जमील देहलवी की थी। यह फ़िल्म 1998 में लंदन, ब्रिटेन और पाकिस्तान में एक साथ जारी की गई।
शिवानी कटारिया
शिवानी कटारिया () एक भारतीय हरियाणा राज्य की महिला फ्रीस्टाईल तैराक है। जो कि 2016 ग्रीष्मकालीन ओलम्पिक खेलों में हिस्सा लेने वाली सबसे छोटी तथा पहली महिला तैराक है। ये ओलम्पिक खेल ब्राजील के रियो डि जेनेरियो में आयोजित किया गया।
हंगपन दादा
हवलदार हंगपन दादा (2 अक्टूबर 1979 - 27 मई 2016) भारतीय सेना के एक जवान थे जो 27 मई 2016 को उत्तरी कश्मीर के शमसाबाड़ी में आतंकवादियों के साथ मुठभेड़ में शहीद हुए। वीरगति प्राप्त करने से पूर्व उन्होंने 4 हथियारबंद आतंकवादियों को मौत के घाट उतारा। इस शौर्य के लिए 15 अगस्त 2016 को उन्हें मरणोपरांत अशोक चक्र से सम्मानित किया गया। अशोक चक्र शांतिकाल में दिया जाने वाला भारत का सर्वोच्च वीरता पुरस्कार है। ये अरुणाचल प्रदेश के बोदुरिया गांव के रहने वाले हैं।
ये 1997 में भारतीय थलसेना की असम रेजीमेंट के जरिए में शामिल हुए थे। बाद में इन्हें 35 राष्ट्रीय राइफल्स में तैनात किया गया।
26 मई 2016 को जम्मू-कश्मीर के कुपवाड़ा जिले के नौगाम सेक्टर में आर्मी ठिकानों का आपसी संपर्क टूट गया था। तब हवलदार हंगपन दादा को उनकी टीम के साथ भाग रहे आतंकवादियों का पीछा करने और उन्हें पकड़ने का जिम्मा सौंपा गया।  इनकी टीम एलओसी के पास शामशाबारी माउंटेन पर करीब 13000 की फीट की ऊंचाई वाले बर्फीले इलाके में इतनी तेजी से आगे बढ़ी कि उन्होंने आतंकवादियों के बच निकलने का रास्ता रोक दिया। इसी बीच आतंकवादियों ने टीम पर फायरिंग शुरू कर दी। आतंकवादियों की तरफ से हो रही भारी फायरिंग की वजह से इनकी टीम आगे नहीं बढ़ पा रही थी। तब ये जमीन के बल लेटकर और पत्थरों की आड़ में छुपकर अकेले आतंकियों के काफी करीब पहुंच गए।  फिर दो आतंकवादियों को मार गिराया। लेकिन इस गोलीबारी में वे बुरी तरह जख्मी हो गए।  तीसरा आतंकवादी बच निकला और भागने लगा। दादा ने जख्मी होने के बाद भी उसका पीछा किया और उसे पकड़ लिया। इस दौरान दादा की इस आतंकी के साथ हाथापाई भी हुई। लेकिन इन्होंने इसे भी मार गिराया। इस एनकाउंटर में चौथा आतंकी भी मार गिराया गया।
नवंबर 2016 में शिलांग के असम रेजीमेंटल सेंटर (एआरसी) में प्लेटिनियम जुबली सेरेमनी के दौरान एक एडमिनिस्ट्रेटिव ब्लॉक का नाम हंगपन के नाम पर रखा गया। एडिशनल डायरेक्टर जनरल ऑफ पब्लिक इन्फॉर्मेशन द्वारा 26 जनवरी 2017 को इन पर एक डॉक्युमेंट्री भी रिलीज की।
शिव परियार
शिव परियार एक नेपाली जानेमाने गायक तथा संगीतकार हेैं.उनका जन्म नेपालके सर्लाही जिलेके अन्तर्गत हुआ था।व ११ वर्ष से संगीत सिखकर अभि व्यावसायिक गायनमे क्रियाशिल है.व नेपाली फिल्मोके लिए भी गाया करते हैं.उनके बारेमें एक अजीब बात ये है कि व सराब पिए बिना गाना नहीँ गासकते हैं.
मीर चाकर खाँ
मीर चाकर खाँ रिन्द (बलोच भाषा : میر چاکَر حان رِند ; १४६८ - १५६५) एक बलोच सेनापति था। वह बलोच लोगों का लोकनायक था। बलोच भाषा के महाकाव्य हनी तथा शेह मुरीद का वह प्रमुख चरित्र है।
त्वरक-चालित उपक्रांतिक रिएक्टर
त्वरक-चालित उपक्रांतिक रिएक्टर (accelerator-driven subcritical reactor) नाभिकीय भट्ठियों को कहते हैं जिनमें उपयोग आने वाले कुल न्यूट्रानों की एक अच्छी-खासी मात्रा (लगभग ५%) किसी उच्च ऊर्जा वाले प्रोटॉन त्वरक से आती है। ऐसे रिएक्टर, थोरियम को नाभिकीय ईंधन के रूप में प्रयोग करेंगे जो यूरेनियम और प्लूटोनियम की अपेक्षा अधिक मात्रा में उपलब्ध है।
सड़न
सड़न (en:Putrefaction) मृत्यु के बाद शरीर की पांचवीं अवस्था होती है।
मरने के बाद सबसे पहले शरीर पीला पड़ना शुरू हो जाता है। उसके बाद अलगोर क्षण आता है। फिर शरीर कठोर होना शुरू हो जाता है। उसके बाद लिवोर (livor) क्षण आता है। और ये सभी प्रक्रिया पूरी होने के बाद अंत में शरीर सड़ना शुरू होता है। इस प्रक्रिया के दौरान मानव या जानवर का मृत शरीर नष्ट होना शुरू हो जाता है, अथवा सड़ना शुरू हो जाता है।
विस्तार से देखें तो सडन का मतलब प्रोटीन का विघटन होना, ऊतकों के बीच सामंजस्य का टूटना तथा अंगों का द्रवीकरण हो जाना होता है। यह बैक्टीरिया या कवक पाचन द्वारा कार्बनिक पदार्थ के अपघटन के कारण होता है। जोकि शरीर में गैसों का उत्पादन करते हैं, जो उतकों और शारीरिक अंगो के क्षय का कारण बनती हैं।
शरीर के सड़ने का सटीक समय कई विभिन्न कारणों पर निर्भर करता है। अंदरूनी कारक जो कि शरीर के सड़ने के समय को प्रभावित करते हैं, उनमे मुख्यता है, उम्र अर्थात किस उम्र में व्यक्ति कि मृत्यु हुई, मरने का कारण क्या था और कैसी चोट कि वजह से मृत्यु हुई। बाहरी कारक जो सडन कों प्रभावित करते हैं, उनमे जगह का तापमान, नमी, हवा का बहाव, कपड़े तथा रौशनी इत्यादि आते हैं।
सड़न का पहला लक्षण त्वचा के बाहर पेट पर, जहा से बड़ी आंत शुरू होती है और साथ ही जिगर की सतह के नीचे एक हरे रंग का पदार्थ बनना शुरू हो जाता है।
कुछ रसायन सडन की प्रक्रिया में विलम्ब करने के लिए भी इस्तेमाल किये जाते हैं।
थर्मोडाइनामिक की भाषा में देखा जाए तो, सभी कार्बनिक ऊतक रासायनिक ऊर्जा से बने हैं, अगर उन्हें जीवित अंगी के लगातार जैव रासायनिक रखरखाव से न रखा जाये तो पानी के साथ रसायनिक प्रक्रिया होने के कारण वे अमीनो एसिड में टूटना शुरू हो जाते हैं, इस प्रक्रिया को हाइड्रोलिसिस कहा जाता है। अपघटित शरीर के प्रोटीन का टूटना एक सहज प्रक्रिया है।
कोशीय प्रोटीन का जीवाणु पाचन शरीर के उतकों को कमज़ोर कर देता है। जैसे जैसे प्रोटीन छोटे छोटे अवयवों में टूटने लगते हैं, जीवाणु गैस और कार्बनिक पदार्थों का मलोत्सर्ग करना शुरू कर देते हैं। लगातार बढती gas कि मात्र उतकों कों और कमज़ोर क्र देती है और अंत में वे टूटने लगते हैं। लगातार gas का बनना, प्रोटीन का टूटना, ये सारी प्रक्रियाओं से अंत में शरीर ढांचे में बदलने लगता है, पूरा शरीर अपघटित होने लगता है। जीवनुओ के इस लगातार क्रिया के कारण शरीर में इथेनॉल भी बनने लगता है, जो कि शरीर में पोस्टमार्टम में अल्कोहल कि सही मात्रा का पता लगाने में मुश्किल पैदा करता है।
शरीर का अपघटित होना वेह जीवरसायन प्रक्रिया है, जो किसी जीवन के मरने के बाद शुरू होती है और तब तक चलती रहती है जब तक कि वह शरीर ढांचे में नही तब्दील हो जाता है। सडन अपघटन की कई अवस्थाओं में से एक है। कुछ रसायनिक जहर खाने से सडन कि प्रक्रिया में देरी भी हो जाती है। जैसे कि आर्सेनिक इत्यादि।
कर्नाटक युद्ध
कर्नाटक युद्ध (Karnatic Wars) भारत में इंग्लैंड औ्र फ्रांस के बीच १८वीं शताब्दी के मध्य में अपने बर्चस्व स्थापना की कोशिशों को लेकर हुआ युद्ध है। ब्रिटेन औ्र फ्रांस ने चार बार युद्ध किया। युद्ध का केंद्र कर्नाटक के भूभाग रहे इसलिए इसे कर्नाटक का युद्ध कहते हैं।
१७०७ ई। में औरंगजे़ब के निधन के बाद मुगलों का भारत के विभिन्न भागों से नियंत्रण कमज़ोर होता गया। निजाम-उल-मुल्क ने ने स्वतंत्र हैदराबाद रियासत की स्थापना की। उसकी मृत्यु के बाद उसके बेटे नसीर जंग, और उसके पोते मुजफ्फर जंग में उत्तराधिकार को लेकर संघर्ष शुरु हुआ। इसने ब्रिटेनी और फ्रांसीसी कंपनियों को भारतीय राजनीति में हस्तक्षेप करने का सुनहरा मौका दे दिया। निज़ाम-उल-मुल्क की ही तरह नबाब दोस्त अली खान ने कर्नाटक को मुग़लों और हैदराबाद से स्वतंत्र कर लिया था। दोस्त अली के निधन के बाद उसके दामाद चंदा साहिब और मुहम्मद अली में उत्तराधिकार का विवाद शुरु हुआ। फ्रांस और इंग्लैंड ने यहाँ भी हस्तक्षेप किया। फ्रांस ने चंदा साहिब का और इंग्लैंड ने मुहम्मद अली का समर्थन किया।
उत्तराधिकार के इस संघर्ष में पांडिचेरी के गवर्नर डूप्ले के नेतृत्व में फ्रांसीसियों की जीत हुई। और अपने दावेदारों को गद्दी पर बिठाने के बदले में उन्हें उत्तरी सरकार का क्षेत्र प्राप्त हुआ जिसे फ्रांसीसी अफसर बुस्सी ने सात सालों तक नियंत्रित किया।
लेकिन फ्रांसीसियों की यह जीत बहुत कम समय की थी क्योकि 1751 ई. में रॉबर्ट क्लाइव के नेतृत्व में ब्रिटिश शक्ति ने युद्ध की परिस्थितियाँ बदल दी थी। रोबर्ट क्लाइव के नेतृत्व में ब्रिटिश शक्ति ने एक साल बाद ही उत्तराधिकार हेतु फ्रांसीसी समर्थित दावेदारों को पराजित कर दिया।अंततः फ्रांसीसियों को ब्रिटिशों के साथ पान्डिचेरी की संधि करनी पड़ी।
सातवर्षीय युद्ध (1756-1763 ई.।) अर्थात तृतीय कर्नाटक युद्ध में दोनों यूरोपीय शक्तियों की शत्रुता फिर से सामने आ गयी। इस युद्ध की शुरुआत फ्रांसीसी सेनापति काउंट दे लाली द्वारा मद्रास पर आक्रमण के साथ हुई। लाली को ब्रिटिश सेनापति सर आयरकूट द्वारा हरा दिया गया। 1761 ई. में ब्रिटिशों ने पोंडिचेरी पर कब्ज़ा कर लिया और लाली को जिंजी और कराइकल के समर्पण हेतु बाध्य कर दिया। अतः फ्रांसीसी बांडीवाश में लडे गये तीसरे कर्नाटक युद्ध (1760 ई.) में हार गए और बाद में यूरोप में उन्हें ब्रिटेन के साथ पेरिस की संधि करनी पड़ी।
क्वथन जल रिऐक्टर
क्वथन जल रिऐक्टर (boiling water reactor (BWR)) विद्युत ऊर्जा उत्पन्न करने के लिये प्रयुक्त एक प्रकार का नाभिकीय रिएक्टर है। इसमें शीतलक के रूप में सामान्य जल (light water) प्रयुक्त होता है। दाबित जल रिऐक्टर के बाद विद्युत उत्पादन के लिये यह दूसरा सबसे अधिक प्रचलित परमाणु रिएक्टर है।
प्रजनक रिऐक्टर
प्रजनक रिऐक्टर (breeder reactor) उन नाभिकीय रिएक्टरों को कहते हैं जो जितना विखण्डनीय पदार्थ (fissile material) खर्च करते हैं उससे अधिक उत्पादन करते हैं।
संदिग्ध दस्तावेज़ परीक्षण
हस्तलिखित दस्तावेजो के परिक्षण के बुनियादी नियम
एक दस्तावेज़ परीक्षक को हस्तलिखित दस्तावेजो का परिक्षण करते समय कुछ बुनियादी नियमो को ध्यान मे रखना पड़ता है ताकि परिक्षण सुचारू ढंग से हो सके और एक सही रिपोर्ट वो न्यायालय मे पर्दर्शित कर सके। हस्तलिखित विज्ञानं के बुनियादी नियम इस प्रकार है
1 हस्तलिखित दस्तावेजो का परिक्षण करते समय आपके पास पर्याप्त हस्तलिखित सामग्री होनी चाहिए ताकि आपका परिक्षण निर्बद्ध रूप से हो सके। 2 कुशल लेखक भी समान रूप से मिलते जुलते शब्द या फिर अक्षर नहीं दे सकते।
2 हर एक व्यक्ति के हस्तलेखन मे प्राकर्तिक रूप से विविधताये पाई जाती है जिनकी अपनी एक सीमा होती है।
३ कोई भी लेखक अपने कौशल के बहार नहीं जा सकता। एक लेखक उतने ही कौशल से लिखेगा जितना उसका है अगर कोई ऐसा व्यक्ति जिसने सिर्फ बुनियादी अक्षरों की बनावट सीखी है वो cursive लेखन को लिखने की कोशिश करेगा तो वो एक स्मूथ और कुशलता से नहीं कर पायेगा।
बलूचिस्तान का इतिहास
बलूचिस्तान का इतिहास ३५० ई पूर्व से माना जाता है। यह क्षेत्र पाकिस्तान, ईरान और अफगानिस्तान में है।
क्षेत्रफल
बलोची खाना
बलोच खाना (Balochi cuisine) में क्षेत्रीय विविधता पायी जाती है। दामपुख्त यहाँ का प्रसिद्ध खाना है जो मांस से बनता है और वसा में पकाया जाता है।
तिकवांपुर
यह गांव उत्तर प्रदेश राज्य (भारत) के कानपुर नगर जिले की घाटमपुर तहसील में स्थित है। यह यमुना नदी के बाएं तट पर स्थित है।  कानपुर नगर से ५८ किलोमीटर दूर रस्थित यह गाँव कानपुर-सागर राष्ट्रीय राजमार्ग (NH-34) से २ किलोमीटर पश्चिम दिशा में स्थित है। इस गांव में १७ वीं सदी में रहने वाले रत्नाकर त्रिपाठी के परिवार ने इसे ऐतिहासिक महत्व का बना दिया। उनके तीन पुत्र थे- भूषण, चिंतामणि और मतिराम। वीर रस के कवि भूषण, मतिराम औ्र चिंतामणी अनेक राजाओं के दरवारों की शोभा थे। इनकी ब्रज भाषा में लिखि कविताओं ने इस गाँव को खास पहचान दी।
https://web.archive.org/web/20160303224211/http://www.shivchhatrapati.com/sources.php?type=poems&id=kavi_bhushan
आतंकी प्रशिक्षण शिविर
आतंकी प्रशिक्षण शिविर (terrorist training camp) आतंकवाद की पद्धति सिखाने वाले प्रशिक्षण शिविर हैं। यहाँ आतंकवादियों को युद्ध और आत्मघाती बमबारी करने का प्रशिक्षण दिया जाता है। ये शिविर प्रशिक्षण देने वालों के इलाकों या परंपरागत रूप से आतंकवाद के गढ़ रहे क्षेत्रों में होते हैं जैसे कि पाकिस्तान, इराक, सोमालिया आदि में।
कैंटीन भण्डार विभाग (भारत)
भारत का कैंटीन भण्डार विभाग (Canteen Stores Department /CSD) भारत सरकार के रक्षा मंत्रालय के अन्तर्गत भारत सरकार का उपक्रम है। इसके भण्डार सभी प्रमुख सैनिक अड्डों पर स्थित हैं और सैन्य बलों द्वारा ही चलाये जाते हैं। देश मे अलग अलग मिलिट्री स्टेशन पर CSD डिपो है जहाँ से URC (यूनिट रन कैंटीन) में समान की सप्लाई की जाती है। CSD कैंटीन में मुख्य रूप से ग्रोसरी आइटम्स, किचन आइटम, इलेक्ट्रॉनिक्स, शराब तथा ऑटोमोबाइल उपलब्ध रहते है। कैंटीन में यह सब आइटम काफी सस्ते दाम में में मिलते है क्योंकि भारत सरकार डिफेंस पर्सन के लिए इन आइटम पर टैक्स में छूट देती है। CSD कैंटीन से शॉपिंग करने के लिए सेना के जवानों, JCO तथा अधिकारियों को स्मार्ट कार्ड जारी किए जाते है। इन स्मार्ट कार्ड का इस्तेमाल करके सेना के जवान तथा अधिकारी किसी भी CSD कैंटीन से सामान खरीद सकते है। पूरे भारत मे कुल 35 CSD डिपो है जिसमे सबसे अधिक CSD डिपो उत्तर प्रदेश तथा जम्मू कश्मीर में है दोनो राज्यो में 4-4 कैंटीन स्टोर डिपो है।
CSD कैंटीन के स्मार्ट कार्ड के प्रकार CSD कैंटीन में सेना के जवानों को दो प्रकार के स्मार्ट कार्ड मिलते है  1. ग्रोसरी कार्ड 2. लिकर कार्ड ग्रोसरी कार्ड से डिफेंस पर्सन ग्रोसरी का सामान, इलेक्ट्रॉनिक्स आइटम्स खरीद सकते है। जवानों के लिए ग्रोसरी कार्ड की लिमिट 5500 रुपये प्रति महीना है जबकि JCO प्रति महीना 7500 रुपये तक का सामान ग्रोसरी कार्ड का इस्तेमाल करके खरीद सकते है। इसी प्रकार लिकर कार्ड का इस्तेमाल करके शराब खरीदी जा सकती है। लिकर कार्ड का इस्तेमाल करके 2500 रुपये तक की ग्रोसरी खरीदी जा सकती है। डिफेंस पर्सन अपने डिपेंडेंट के लिए भी अलग ग्रोसरी कार्ड बनवा सकते है जिसका इस्तेमाल करके डिपेंडेंट भी CSD कैंटीन की सुविधाओ का फायदा उठा सकते है। डिपेंडेंट के लिए ग्रोसरी कार्ड बनवाने से ग्रोसरी कार्ड की लिमिट भी दो हिस्सों में बाट दी जाती है।
राज्य अनुसार कैंटीन स्टोर डिपार्टमेंट डिपो का विवरण
चुम्बकीय प्रोत्थापन
चुम्बकीय प्रोत्थापन (Magnetic levitation, maglev, या magnetic suspension) किसी वस्तु को केवल चुम्बकीय बल द्वारा लटकाने की क्रिया है। इस प्रक्रिया में वस्तु पर लगने वाले गुरुत्वीय बल एवं अन्य बलों को चुम्बकीय बल के द्वारा संतुलित किया जाता है जिससे वस्तु बिना किसी आधार के (हवा में) लटकी रहती है या हवा में लटके हुए आगे बढ़ती है। इसके दो मुख्य मुद्दे हैं- उत्थान औ्र स्थायित्व। उत्थान द्वारा वस्तु को गुरुत्वाकर्षण विरोधी चुंबकीय बल द्वारा ऊपर उठाया जाता है। स्थायित्व द्वारा यह सुनिश्चित किया जाता है कि वस्तु यादृच्छिक रूप से चुंबकीय क्षेत्र से बाहर न चली जाय। इसका उपयोग चुम्बकीय प्रोत्थापित रेलगाड़ियाँ, वस्तुओं के प्रदर्शन आदि में किया जाता है।
चुम्बकीय प्रोत्थापन का उपयोग निम्नलिखित क्षेत्रों में किया जा रहा है-
शालिवाहन
सातवाहन वंश प्राचीन भारत का एक महान राजवंश है। सातवाहन वंश की स्थापना 60 ईसा पूर्व राजा सिमुक ने की थी। सातवाहन वंश में राजा सिमुक , शातकर्णी, गौतमीपुत्रशातकर्णी, वशिस्थिपुत्र, पुलुमावी शातकर्णी, यज्ञश्री शातकारणी प्रमुख राजा थे। सातवाहन राजाओं ने 300 वर्षों तक शासन किया।
प्रतिष्ठान, सातवाहन वंश की राजधानी रही। यह महाराष्ट्र के ओरंगाबाद जिले में है। सातवाहन साम्राज्य की राजकीय भाषा प्राकृत वा लिपि ब्राम्ही थी। इस समय अमरावती कला का विकास हुआ था। सातवाहन राजवंश में मातृसत्तात्मक प्रचलन में था अर्थात राजाओं के नाम उनकी माता के नाम पर (गौतमीपुत्र सातकारणी) रखने की प्रथा थी लेकिन सातवाहन राजकुल पितृसत्तात्मक था क्योंकि राजसिंहासन का उत्तराधिकारी वंशानुगत ही होता था। सातवाहन राजवंश के द्वारा अजंता एवं एलोरा की गुफाओं का निर्माण किया गया था। सातवाहन राजाओं ने चांदी, तांबे, सीसे, पोटीन और कांसे के सिक्कों का प्रचलन किया। ब्राम्हणों को भूमि दान करने की प्रथा का आरंभ सर्वप्रथम सातवाहन राजाओं ने किया था जिसका उल्लेख नानाघाट अभिलेख में है।
राजा शालीवाहन सातवाहन राजवंश के सबसे प्रतापी वा महान राजा थे। उनके शासनकाल में यह राजवंश अपनी चरम सीमा पर था । राजा शालीवाहन की मां गौतमी प्रजापति (ब्राम्हण कुम्भार) थी। राजा शालीवाहन का जन्म आदिसोसन की कृपा से हुआ था (मत्स्यपुराण के अनुसार)। राजा शालीवाहन का बचपन समस्याओं से भरा हुआ था परंतु राजा शालीवाहन को ईश्वर की घोर तपस्या के फलस्वरूप अनेकों वरदान प्राप्त हुए, जिससे राजा सलीवाहन ने राजपाठ और युद्ध के क्षेत्र में महारथ हासिल की इसलिए इन्हे दक्षिणपथ का स्वामी एवं वर्दिया (वरदान प्राप्त करने वाला) कहा जाता है"। वर्तमान में सातवाहन राजवंश की शाखाएं वराडिया (महाराष्ट्र,आंध्र), वर्दीय या वरदिया (उत्तर प्रदेश, मध्य प्रदेश, राजिस्थान) सवांसोलकीया (मध्य प्रदेश) आदि प्रमुख हैं।
साँभर
साँभर (Sambhar) भारत के राजस्थान राज्य के जयपुर ज़िले में स्थित एक नगर व नगरपालिका है। यह साँभर झील के किनारे बसा हुआ है।
साँभर पश्चिमी राजस्थान में साँभर झील के दक्षिण पूर्वी किनारे पर स्थित नगर है और नमक के निर्यात के कारण काफी प्रसिद्ध है। इसका प्राचीन नाम 'शाकम्भरी' है। महाभारत के आदि पुराण में इसका उल्लेख है। स्कंदपुराण ने इसके आसपास के प्रदेश को 'शाकंभर सपादलक्ष' की संज्ञा दी है। यहाँ की खुदाई में प्राप्त यवन यौधेय, और हिंद-समानी मुदाएँ एवं उसी समय के मकान और अन्य वस्तुएँ भी इसकी प्राचीनता की द्योतक हैं।
साँभर कई सदियों तक चौहानों की राजधानी रही और साँभर के हाथ से निकल जाने पर भी चौहान राजा 'संभरीशव' (शाकंभरीराज) कहलाते रहे। अजयराज चौहान ने संवत् ११७० के लगभग साँभरी के स्थान पर अजमेर को अपना राजनगर बनाया। पृथ्वीराज की पराजय के बाद यहाँ मुसलमानों का राज्य हुआ। सन् १७०८ में जयपुर और जोधपुर के राजाओं ने इसपर अधिकार किया। अब इसका महत्व मुख्य रूप से साँभर नमक के कारण है।
साँभर में शाकंभरी देवी के मंदिर का उल्लेख पृथ्वीराजविजय में भी है। नगर का नाम शाकंभरी देवी के नाम से 'साँभर' हो गया है। शाकम्भरी माता का सिद्धपीठ उत्तर प्रदेश के सहारनपुर मे होने के कारण चौहानों को वहाँ जाने मे बहुत समय लगता था इसलिए साम्भर झील के मध्य उन्होंने शाकम्भरी देवी का मंदिर बनवाया।
न्यूज़ीलैंड क्रिकेट टीम का दक्षिण अफ्रीका दौरा 2016
न्यूजीलैंड क्रिकेट टीम दो मैचों की टेस्ट श्रृंखला के लिए 19 से 31 अगस्त 2016 से दक्षिण अफ्रीका दौरे के लिए निर्धारित है। फाफ डु प्लेसिस, स्टैंड में दक्षिण अफ्रीका के लिए कप्तान के रूप में नामित होने के बाद एबी डी विलियर्स कोहनी की चोट का सामना करना पड़ा था।
दौलतराम
पं. दौलतराम जयपुर की तेरहपंथ शैली में एक समादृत विद्वान थे। उन्होने वि॰सं॰ १८२३ में 'पद्मपुराण' नामक हिन्दी ग्रन्थ की रचना की जो पद्मपुराण के मूलश्लोकों का यह अनुवाद है। वे आधुनिक मानक हिन्दी के आरम्भिक साहित्यकारों में गिने जाते हैं।
स्वीकार्यता
विभिन्न विषयों या क्षेत्रों में स्वीकार्यता के अर्थ को अपने विषय के अनुरूप अपनाया गया है। उदाहरण के लिए-
मुंगेरिया
मुंगेरिया शिव से गढ़रा रोड जाने वाले मार्ग पर २६ km पर स्थित एक गाँव है , यह 26°5'33" उतरी अक्षांश और 71°1'6" पूर्वी देशांतर पर स्थित है। यह गाँव अति प्राचीन है जिसका उल्लेख कर्नल जेम्स टॉड ने अपने यात्रा विवरण में किया है। गाँव के पास स्थित छोटी पहाड़ी पर एक प्राचीन पहाड़ी क़िला बना हुआ है जिसकी प्राचीर अभी भी सुरक्षित है .किवदंति है कि यह क़िला राजा मंग ने सिंध से आने वाले सरायिंयों से बचने के लिए बनाया था और उसी के नाम पे इसका नाम मुंगेरिया पड़ा। सराई यँहा से गायें चुराने आया करते थे .सरायियों के साथ हुई एक मुठभेड़ में तूँगड़ा सरदार श्री स्वरूप सिंह शहीद हुए जो सर कटने के बाद भी लड़ते रहे , श्री स्वरूप सिंह भोमिया जी के थान ३ जगह बने हुए है , वर्तमान में यह गाँव यँहा पाए जाने वाले क़ीमती ग्रेनाईट पत्थर के लिए प्रसिद्ध है। ग्राम पंचायत मुंगेरिया का मुख्यालय यहीं स्थित है , इसमें अन्य राजस्व गाँव मंडालिया, बिभड़ा , सरस्वतीनगर , लक्ष्मीपुरा और रासारा तला शामिल है https://web.archive.org/web/20160919145621/https://commons.wikimedia.org/wiki/File:%E0%A4%AE%E0%A5%81%E0%A4%82%E0%A4%97%E0%A5%87%E0%A4%B0%E0%A4%BF%E0%A4%AF%E0%A4%BE.jpg यँहा राठौड़ वंश की कुलदेवी नागणेची माता का प्राचीन मंदिर बना हुआ है। मंदिर के चारों और ओरण भी है जो बाड़मेर जिले की वीरात्रा माता ओरण ढ़ोक़ के बाद सबसे बड़ी है। स्वतंत्रता से पूर्व जोधपुर मारवाड़ रियासत का जैसलमेर से सीमा बनाता हुआ अंतिम गाँव था जँहा जोधपुर रियासत की पुलिस चोकी बनी हुई थी। गाँव वर्तमान में प्रगति के पथ पर अग्रेषित है। गाँव में मुख्यतः राजपूत जिसमें राठौड़ , चौहान , सोढा , तंवर प्रमुख है इसके अलावा कुम्बावत, सिंधी मुसलमान ,सुथार, दर्ज़ी ,और मेघवाल जाति के लोग रहते हैं। गाँव में उच्च माध्यमिक स्तर का विद्यालय बना हुआ है।
न्यायालयिक दंत विज्ञान
न्यायालियिक दंतचिकित्सा (Forensic dentistry), दन्तविज्ञान का वह उपयोग है जिसकी सहायता से पुलिस अपराधी या अभियुक्तों पर आपराधिक न्याय प्रणाली लागू की जाती है। न्यायालियिक दंतचिकित्सक उन जांच संस्थाओं के साथ काम करते हैं जो मानव अवशेष के साथ साथ बाकि नष्ट हुए शरीर से व्यक्ति की जाती, पेशा,उम्र, लिंग आदि का पता लगाते हैं। इस विज्ञान में दांतों के आकार, प्रकार, बनावट एवम अनियमितताओं के आधार पर व्यक्ति की पहचान की जाती है। यह विधि तब अत्यंत महत्वपूर्ण सिद्ध होती है जब किसी मनुष्य का केवल कंकाल ही प्राप्त होता है!
न्ययालियिक दंतचिकित्सा सबसे जादा जरूरी तब हो जाती है जब किसी भी पीड़ित के शरीर पर केवल दाँत के निशान मिलते है! उस समय यह पता करना बेहत जरूरी हो जाता है की यह निशान किसके द्वारा बनाए गए है! उस स्तिथि में दांतों के निशान को अपराधी या संदिग्ध व्यक्ति से मिला कर हम यह साबित क्र सकते है की यह दांत के निशान किसके है।
इंग्लैण्ड राज्य
इंग्लैण्ड राजशाही() यानि आंग्ल राजतांत्रिक राज्य, जिसे आम वार्ता में केवल इंग्लैण्ड(ब्रिटिश उच्चारण:"इंग्लॆन्ड्") कहा जाता था, ग्रेट ब्रिटेन द्वीप पर स्थित एक पूर्व सार्वभौमिक एकराष्टिय राजतांत्रिक राज्य था। इंग्लैंड का उदय १०वीं शताब्दी में विभिन्न आंग्ल-सैक्सन रजवाड़ों में से हुआ था, यह १७०७ में स्कॉटलैंड राजशाही के साथ विलय तथा ग्रेट ब्रिटेन राजशाही की स्थापना तक असतित्व में रहा। ११वीं सदी में वर्त्तमान फ्रांस के नॉरमेंडी के तट से नार्मन लोगों ने आक्रमण कर इंग्लैंड पर विजय प्राप्त कर लिया था, जिस समय इंग्लैंड की राजधानी को विंचेस्टर से लंदन हस्तांतरित कर दिया गया था। अपने इतिहास के दौरान, इंग्लैंड पर चार विभिन्न वंशों का राज रहा था:नॉर्मन वंश १०६६-११५४, प्लैंटेजेनट वंश ११५४-१४८५, ट्यूडर वंश १४८५-१६०३ और स्टुअर्ट वंश १६०३-१७१४, हालाँकि इन सब को विभक्त राजवंश माना जाता है, परंतु ये सारे घराने, अंत्यतः नॉर्मनों के ही वंशज हैं।
नार्मन शासन की शुरुआत के बाद से एंग्लो-सैक्सन भाषा(पुरानी अंग्रेज़ी) में फ़्रांसिस भाषा का प्रभाव अत्यंत बढ़ गया और आधुनिक अंग्रेज़ी विकसित हुई। १३वीं सदी के अंत तक इंग्लैंड ने वेल्स रियासत पर अपना अधिकार जमा लिया और १६वीं सदी में वेल्स को इंग्लैंड में पूर्णतः विलीन कर लिया गया। वेल्स पर अधिक्रमण ने इंग्लैंड को यूरोप के एक प्रमुख सैन्य शक्ति के रूप में स्थापित कर दिया। ट्यूडर काल ने अंग्रेज़ी नवजागरण के काल को देखा, जोकि अंग्रेज़ी भाषा और संस्कृति के लिहाज़ से सबसे महत्वपूर्ण काल था। राजा हेनरी अष्टम् के राज ने अंग्रेज़ी पुनःस्थापन के काल को देखा, और तत्पश्चात उनकी पुत्री एलिज़ाबेथ प्र॰ के राज में पारित एलिज़ाबेथन धार्मिक समाधान ने चर्च ऑफ़ इंग्लैंड की स्वायत्तता पुनःस्थापि की, और इसने इंग्लैंड को एक प्राथमिक यूरोपीय महाशक्ति के रूप में स्थापित कर दिया। एलिज़ाबेथन युग में इंग्लैंड ने नई दुनिया(अमरीकी महाद्वीप) के बड़े हिस्से पर अपना अधिकार स्थापित किया और अपने उपनिवेश स्थापित किये, जिसके साथ आगामी ब्रिटिश साम्राज्य की नीव पड़ी। इंग्लैंड में मैग्ना कार्टा और बिल ऑफ़ राइट्स, १६८९ जैसे ऐतिहासिक विधान पारित हुए, जिसके बदौलत संसद की शक्ति बढ़ती गयी, और शासक की शक्तियों व अधिकारों पर अनेक सीमाएँ और अंकुश लगाए गए, जोकि आगे जाकर एक विशेष प्रशासनिक व्यवस्था के रूप में विकसित हुई, जिसे वेस्टमिंस्टर प्रणाली कहा जाता है।
१६०३ में रानी एलिज़ाबेथ के निधन के पश्चात स्कॉटलैंड के राजा जेम्स षष्टम् ने इंग्लैंड के सिंघासन को उत्तराधिकृत किया, और इस के साथ इंग्लैंड, स्कॉटलैंड और आयरलैंड के साथ व्यक्तिगत विलय की स्थिति में आ गया, तथा स्टुअर्ट वंश के राज का प्रारम्भ हुआ। स्टुअर्ट काल में, अंग्रेज़ी गृह युद्ध हुआ, जोकि चार्ल्स प्रथम के प्राणदंड के साथ समाप्त हुआ, परंतु इस गृहयुद्ध ने शासक के शासनाधिकार पर अनेक अंकुश लगा दिए, और शासक को संसद की स्वीकृति के बिना शासन करने से वंचित कर दिया। १ मई १७०७ को, विलय के अधिनियमों के तहत इंग्लैंड का स्कॉटलैंड के साथ विलय होगया और संयुक्त ग्रेट ब्रिटेन राजशाही की स्थापम हुई।
सार्वदेशिक आर्य प्रतिनिधि सभा
सार्वदेशिक आर्य प्रतिनिधि सभा आर्यसमाज की सर्वोच्च संस्था है। इसकी स्थापना स्वामी श्रद्धानन्द द्वारा की गयी थी ताकि विश्व के सभी भागों में स्थित आर्यसमाज का समुचित प्रबन्धन करने में सुविधा हो। इसकी साधारण सभा में विश्व के विभिन्न आर्यसमाज संस्थाओं से चुने गये २१ सदस्य होते हैं। ये सदस्य प्रत्येक तीसरे वर्ष एक कार्यकारिणी का चुनाव करते हैं। इसका मुख्यालय दिल्ली में है।
चाँदकरण शारदा
चाँदकरण शारदा (1888 - 1957) भारत के समाजसेवी, स्वतन्त्रता संग्राम सेनानी, वकील, हिन्दीसेवी एवं प्रसिद्ध आर्यसमाजी थे।
कोलाज अटकल
कोलाज ऊहा या कोलाज अटकल (Collatz conjecture) गणित की एक ऊहा (conjecture) है जिसका नामकरण लोथर कोलाज़ (Lothar Collatz) के नाम पर हुआ है जिसने सन १९३७ में इसे प्रस्तावित किया था।
वैज्ञानिक लेखन
वैज्ञानिक लेखन (Scientific writing) से अभिप्राय 'विज्ञान के लिये लिखना' है। विज्ञान लेखन का अर्थ है, विज्ञान, आयुर्विज्ञान, प्रौद्योगिकी के बारे में सामान्य जनता के पढ़ने के लिये लिखना। वैज्ञानिक लेखन पत्रिकाओं, समाचारपत्रों, लोकप्रिय पुस्तकों, संग्रहालय की दीवारों, टीवी और रेडियो कार्यक्रमों तथा इन्टरनेट आदि माध्यमों पर प्रकाशित हो सकता है।
2016 ग्रीष्मकालीन ओलंपिक में तीरंदाजी
तीरंदाजी पर 2016 के ग्रीष्मकालीन ओलंपिक को रियो डी जनेरियो में आयोजित किया गया है। यह सात दिन की अवधि 6 से 12 अगस्त तक हुआ। इसमें कुल चार स्पर्धा का आयोजन हुआ।
इसमें कुल 128 एथलीटों ने भाग लिया। जिसमें पुरुष एकल, महिला एकल, पुरुषों की टीम और महिला टीम है।
सभी चार स्पर्धा में तीरंदाजी का आयोजन विश्व तीरंदाजी-अनुमोदित 70 मीटर की दूरी और नियमों के साथ होता है। प्रारंभिक दौर के लिए सभी 64 तीरंदाजों को लिया जाता है। प्रत्येक तीरंदाज को मारने के लिए 72 तीर मिलते हैं और उन्हें उनके स्कोर के अनुसार 1 से 64 के क्रम में रखा जाता है।
एकल स्पर्धा में 64 प्रतियोगी भाग लेते हैं। उनके स्कोर के अनुसार ही आगे उनका स्थान तय होता है।
टीम वाले स्पर्धा में शीर्ष चार टीम को आगे जाने का मौका मिलता है और बचे हुए आठ टीम जो पाँच से बारहवें स्थान में हैं, उन्हें और चार बचे हुए जगह के लिए आपस में स्पर्धा करना होता है। शेष चार स्थानों में आने वाले क्वार्टर फाइनल में जाते हैं।
सभी समय ब्राज़ील के समय () अनुसार है।